CELEX: C2005/193/61
Language: fi
Date: 2005-08-06 00:00:00
Title: Asia T-208/05: Michael Brownin 30.5.2005 Euroopan yhteisöjen komissiota vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/36
            
         Michael Brownin 30.5.2005 Euroopan yhteisöjen komissiota vastaan nostama kanne
   (Asia T-208/05)
   (2005/C 193/61)
   Oikeudenkäyntikieli: ranska
   Michael Brown, kotipaikka Overijse (Belgia), on nostanut 30.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Lucas Vogel.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa nimittävän viranomaisen 10.2.2005 tekemän päätöksen (tiedoksiannettu 14.2.2005 päivätyn ilmoituksen liitteenä, vastaanotettu 25.2.2005), jolla hylättiin kantajan 16.9.2004 tekemä valitus, joka koski kilpailun KOM/PB/04 valintalautakunnan puheenjohtajan 22.6.2004 tekemää päätöstä, jolla kantajalta evättiin osallistumisoikeus mainittuun kilpailuun
            
         
               2.
            
            
               kumoaa siltä osin kuin se on tarpeen myös kilpailun KOM/PB/04 valintalautakunnan puheenjohtajan 22.6.2004 tekemän mainitun päätöksen samoin kuin tämän päätöksen vahvistaneen 19.7.2004 toteutetun toimen
            
         
               3.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajan, joka on ylimääräinen toimihenkilö komissiossa, hakemus ura-alueelta toiselle siirtymistä koskevassa sisäisessä kilpailussa KOM/PB/04 hylättiin sen vuoksi, että hän ei ollut väliaikainen toimihenkilö eikä virkamies viimeisenä hakemusten jättöpäivänä.
   Kantaja vetoaa kahteen kanneperusteeseen, jotka koskevat:
   
               —
            
            
               yhtäältä henkilöstösääntöjen 27 artiklan ja 29 artiklan 1 kohdan rikkomista sekä ilmeistä arviointivirhettä siltä osin kuin riidanalaisista päätöksistä sekä kilpailuilmoituksesta seurasi, että hakijoita, joilla oli erityispätevyyttä ja merkittävästi kokemusta työskentelystä komissiossa, sivuutettiin mahdollisesti vähemmän pätevien ja lyhyemmän ajan komission palveluksessa olleiden hakijoiden hyväksi
            
         
               —
            
            
               toisaalta syrjintäkiellon periaatteen loukkaamista siltä osin kuin henkilöstösäännön mukaiset toimihenkilöt, jotka ovat olleet valtaosan työurastaan komissiossa ylimääräisinä toimihenkilöinä, voivat osallistua kilpailuun ainoastaan siitä syystä, että he ovat he ovat väliaikaisia toimihenkilöitä viimeisenä hakemusten jättöpäivänä, kun taas kantaja, joka on ollut pitkään väliaikainen toimihenkilö, sivuutettiin ainoastaan sen vuoksi, että hän oli kyseisenä päivänä ylimääräinen toimihenkilö.